《分题送友得忠孝庙》
元代·贝琼

丈夫死殉国，于道讵非宜。烈烈卞侍中，忍顾王室危。

枭獍敢为卞，我师焉可支。跃马婴其锋，以肉充虎饥。

苦战既不旋，有子亦从之。精忠贯日月，未惭马革尸。

至今石头下，尚使行人悲。郁郁冶城山，秋风吹古祠。

送客远相过，慷慨伤我怀。当时诸老臣，清谈竟何为。

酌酒酹英魂，忠孝以为规。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。